На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19(„Службени гласник РС“,број 37/20), Градски штаб за ванредне ситуације, на 9. ванредној седници од 05. новембра 2020. године, доноси

**Н А Р Е Д Б У**

1. Наређује се употреба заштитних маски свим посетиоцима, продавцима и запосленим у Јавном комуналном предузећу „Тржница“ Нови Сад, на свим пијацама и вашариштима на територији Града Новог Сада.
2. Наређује се Јавном комуналном предузећу „Тржница“ Нови Сад да на свим пијацама и вашариштима на територији Града Новог Сада примени све заштитне мере, а нарочито:

-контролисати број присутних на пијаци, односно вашаришту и по потреби онемогућити даљи улазак грађана на пијацу, односно вашариште до успостављања прописаних мера физичке дистанце,

-обезбедити место за прање и дезинфекцију руку на пијацама,

-онемогућити присуство више од једног продавца за тезгом,

-вршити појачану дезинфекцију пијачног простора и вашаришта, и

-обезбедити примену свих других неопходних мера у циљу спречавања ширења заразне болести COVID-19 изазване вирусом SARS-CoV-2.

1. Наређује се Јавном комуналном предузећу „Тржница“ Нови Сад да на свим пијацама и вашариштима на територији Града Новог Сада одреди одговoрно лице за спровођење епидемиолошких заштитних мера.
2. Наређује се Градској управи за инспекцијске послове, да врши појачани надзор у циљу спречавања продаје ван пијачног простора и вашаришта, као и над спровођењем мера из тач. I. и II. ове наредбе.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД командант штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**Број: 3-312/20-VII-146**

**Дана: 5. новембар 2020. године *Милош Вучевић***

**НОВИ САД**